Ako dlho účinkuje penlac po poslednej tablete? Možné vedľajšie účinky a konzultácia s lekárom
Ako dlho po užití poslednej tabletky účinkuje penlac? Mám po ňom hnačky bavili sme sa s lekárom že ho môžem vysadiť keďže potrebujem chodiť do práce večer som mala o ôsmej poslednú tabletku a chcem vedieť do koľkých hodín alebo dúfam že nie až dni hnačky ustanú?
Dobrý deň.
Ďakujeme za Vašu otázku.
Rôzne štúdie zistili, že v priebehu 24 hodín sa močom vylúči 50 až 85 % amoxicilínu a 27 až 60 % kyseliny klavulánovej. Z tohto dôvodu sa predpokladá do vedľajšie účinky antibiotík u zdravého človeka odoznejú v priebehu 48 hodín po doužívaní antibiotík. Eliminačný polčas však môžu ovplyvniť rôzne faktory, preto nie je možné jednoznačne určiť presný čas, do ktorého hnačka ustane. Súčasne platí, že čas, za ktorý sa upraví črevná mikroflóra je indiviuálny, preto sa riedka stolica môže vyskytovať aj po doužívaní antibiotík. Pri výskyte hnačky sa odporúčajú
probiotiká
s obsahom kvasinky Saccharomyces boulardii. Viacero štúdii potvrdilo skrátenie trvania akútnej hnačky rôzneho pôvodu, zníženie frekvencie stolíc, zníženie závažnosti a normalizáciu jej konzistencie počas jej užívania.
Prajem pekný zvyšok dňa.
S pozdravom
Mgr. Barbora Bičanovská